
PARTEA OFICIALĂ 
No. 3720/1938. 


Concurs la parohia Tătăreşti. 


La parohia Tătăreşţi (protopopiatul Careilor), care 
prin numirea On. lui Iosif Cavaşi la Plopiş, a devenit 
vacantă, se publică concurs cu termenul de 1 Oc- 
tomvrie crt. 

Oradea, 10 Sptemvrie 1938. 


No. 3683/1938. 


Primiri la Sf. Teologie. 


Comunicăm, că în Clerul tinăr al Diecezei Noastre 
s'au primit următorii tineri : 

1. Andrei Raţiu din Carei; 

Gheorghe Silvășan din Sanislău; 
Ioan Moș din Sanislău; . 

„ Vasile Silaghi din Sanislău ; 

„ Iosif Baciu din Carei; 

+ Ioan Cheregi din Sanislău; 

+ Vasile Crăciun din Beiuş; 

8. Vasile Părăianu din Carei. 

Întrucât în Seminar mai avem locuri, iară Dieceza 
are trebuință de mulți Preoţi devotați, mai pot îi pri- 
miţi tineri, cari întrunird condiţiunile receruie au vo- 
caţiune la slujba Domnului. Nădăjduim că astfel de ti- 
neri se vor găsi şi în alte parohii, precum s'au găsit 
în parohiile Carei şi Sanislău. 

Oradea, 6 Septemvrie 1938. 


NYNIPAN 


No, 3145/1038. 


Programa analitică pentru învăţământul 
religios în şcolile primare. 


Deodată cu acest Circular se trimite tuturor ofi- 
ciilor parohiale câte un exemplar din »Programa anz- 
litică pentru învăţământul religios în şcolile primare“, 
pe baza căruia se vor compune ncuile manuale de re- 
ligie pentru şcolile primare. 


Pentru prezentarea manualelor de religie, con- 
form indicaţiunilor nouei programe analitice, s'a deschis 
concurs, Lucrările manuscrise se vor trimite Co 
siunei catehetice mitropolitane, pe adresa Rever ns 
simului preşedinte loan Moldovan, canonic în la 

Termenul prezentării manuscriselor est 
1939. Manualele ce trebuesc sunt cele indi 
programă, la Ill: Îndrumări tehnice. 

Predarea religiei se va face după noua prograth _ 
analitică dupăce vor apare manualele noui. 

Indemnăm Ven. Cler, să prezinte la concurs 
cât de mulţi lucrări catehetice, ca să putem avea cât 
de bune manuale pentru studiul religiunii. 

Oradea, 5 Septe mvrie 1938, 





No, 3646/1938. 


Corespondenţa cu Ministerul Cultelor | 


Conform adresei Oa. Minister al Cultelor cu No. 
37593/1938 comunicăm întregului personal bisericesc 
din Eparhia noastră, că toate cererile adresate acelui 
Minister sunt a se înainta numai pe cale ierarhică, 
adecă prin Episcopie. Toate petițiunile înaintate direct 
Ministerului vor rămâne nerezolvate. | 

Oradea, 5 Septemvrie 1938. 


No. 3694/1938. 


A apărut ediţia a Il-a a Noului Testament 


Preaveneratul Ordinariat de Lugoj ne anunţă, că 


Preasfinţitul Episcop al Lugojului, Excelenţa Sa Dr. 
loan Bălan, a tipărit ediţia |l-a a Noului Testament, 


care faţă de ediţia primă prezintă însemnate înbună- 
tăţiri, Anume: s'a controlat din nou textul original; 
s'au sporit în mod considerabil notele; toate textele: 
paralele s'au controlat după ediţia lui Clain; s'a îm- 
bogăţit concordanța dela sfârşit. Formatul e al ediţiei 
[., tiparul curat şi hârtia bună, Preţul unui exemplar 
broşat e 60 Lei, iară al unuia legat în jamatal€ pân- 
ză e 70 Lei. 

E de prisos orice recemandare a acestei lucrări. 
Clerul şi credincioşii noştri o aşteaptă de mult şi sun- 
tem convinsi, că se vor grăbi să şi-o câştige. Celor, 


cari vor osteni la desfacere li se dă un rabat de 10%, 


adecă de fiecare 10 exemplare comandate se dă un 


exemplar gratuil. 
Pentruca distribuirea să fie mai expeditivă, apro- 


băm, ca desfacerea cărţii să se facă prin oficiile proto- 
popeşti, unde să se concentreze toate comenzile din 
protopopiat. Fiecare oficiu protopopesc va comunica 
apoi pe cale oficială Preaveneratului Ordinariat de Lu- 
qoj ce număr de exemplare să i se trimită. 

Oradea, 9 Septemvrie 1938. 





No. 3392/1938. 


Liga Temperanţa - 


Liga Temperanţa pentru propaganda antialcoolică 
trecută sub auspiciile şi îndrumările Ministerului Mun- 
cii, Sănătăţii şi Ocrotirilor Sociale, face un călduros 
apel către toți oamanii de bine şi în special către preo- 
țime, cerând concursul şi sprijinul tuturora pentru com- 
baterea alcoolismului. 

Deci îndemnăm pe Fraţii Preoţi, ca să intre membri 
în această Ligă, sprijinind în acelaş tinp înfiinţarea de 
filiale ale Ligii, ca să combată alcoolismul prin predici 
şi conferințe şi să se aboneze la revista Ligei »Ro- 
mânia nouă«, care costă numai 40 Lei la an. 

Oradea, 5 Septemvrie 1938. 





No. 3324/1938. 


La adresa On. Minister al Cultelor cu No. 
33607/1938, publicăm mai jos tabloul No. 7 al picto- 
rilor şi zugravilor bisericeşti autorizaţi, precum şi Le- 
gea nouă a picturei bisericeşti promulgată cu Inaltul 
Decret Regal No. 2040/1938 şi publicată în Monitorul 
Oficial No. 125 din 3 lunie 1938. 


TABLOUL No. 7 


al pictorilor bisericeşti şi zugravilor biseri- 
cești autorizaţi de Ministerul Cultelor şi Artelor. 


Potrivit art. 4 din Legea pentru încurajarea artelor plas- 
tice şi prevederilor Regulamentului pentru calificarea pictori- 
lor bisericeşti, şi în urma încheerei Comisiei speciale de cali- 
ficare din şedinyeie dela 26 Mai, 30 Mai, 6 lunie, 25 şi 28 lu- 
nie 1938, Ministerul Cultelor şi Artelor a acordat următoarele 
autorizaţii de pictori bisericeşti şi zugravi bisericeşti: 


I. Pictori bisericeşti autorizaţi. 


1. N. Gh. Popovici-Lespezi, de confesiune ortodoxă; 
Str. Florea No. 4. laşi. 

2. Alex. Szapos, de confesiune romano-catolică; Str. 
Cogălniceanu No. 7. Cluj. 

3. M, Teişanu, de coniesiune ortodoxă; 

Muzeului Th. Aman. Bucureşti. 

4. Gh. Eitimiu, de contesiune ortodoxă ; Str. Peceneaga 
No. 126. (prin Rahova) Bucureşti. 


Director al 


5. Gh. Raicu, de confesiune ortodoxă; Str. Ateneului 
No, 14. Iaşi. 

6. Lemeni-Machedon Ştefan, de confesiune ortodoxă; 
Str. C. Negruzzi No. 14. Chişinău. 

7. Nicolae Stoica, de coniesiune ortodoxă; Str. latropol 
No. 16. Bucureşti, 

8. luliu Toth, de coniesiune romano-catolică ; Bdul Basa- 
tabilor No. 4. Satu-Mare. 

9. Anatolie Cudinov. de confesiune ortodoxă ; Str. Neculai 
Filipescu No. 11. Chişinău. 

10. Virginia Constantinescu, de confesiune ortodoxă ; Co- 
muna Truşeşti, Judeţul Botoşani. 


II. Zugravi bisericești autorizaţi. 


1. Vasile C. Robea, de contesiune ortodoxă ; Str. Prin- 
cipesa Maria No. 57. Galaţi. 

2. I. Mustăţescu, de confesiune ortodoxă; Comuna Novaci, 
Judeţul Gorj. 

3. Toma St. Iliescu, de confesiune ortodoxă ; Str. loan 
Bob No. 13. Ploeşti. 

4. Nicola Popp, de confesiune greco-catolică ; Str. Avram 
Iancu No. 47. Tg.-Mureş. 

5. Ştefan Toth, de confesiune romano-catolică; Str. Re- 
gele Ferdinand No. 1. Sighet-Maramureş. 

6. Gh. Bărbulescu-Tismana, de confesiune ortodoxă ; Co- 
muna Tismana, Judeţul Gorj. 

7. Petre Rădulescu, de confesiune ortodoxă; Sir. Col. V. 
Stamate (fosta Poştei) No. 59. Ploeşti. 

8. Alex. Vodă, de confesiune ortodoxă ; Str. Barbu Dela- 
vrancea No. 20 Pioeşii. 

9. Ştefan Stroiny, de confesiune ortodoxă; Str. Vasile 
Lupu No. 17. Botoşani. 


III. Definitivări de autorizaţii provizorii de pictori 
bisericeşti. 
1. Merica Râmniceanu, de coniesiune ortodoxă; Str. 
Stirbey Vodă No. 17. Bucureşti. 

Atât pictorii bisericeşti cât şi zugravii bisericeşt auto- 
rizaţi de Minister şi notaţi în prezentul tablou, au dreptul de 
a lucra în condiţiunile arătate în Monitorul Oficial No. 164 
din 20 lulie 1937, la finele primului tablou de pictori si zugravi 
bisericeşti autorizaţi, şi potrivit nouei Legi pentru pictura 
bisericească, publicată în Monitorul Oiicial No. 125 din 3 lu- 
nie 1938. 


LEGE 


pentru calificarea pictorilor bisericeşti autorizaţi şi a 
zugravilor autorizaţi, promulgată cu Inaltul Decret Re.- 
gal No. 2040 din 28 Mai 1938 şi publicată în Moni- 
torul Oficial No. 125 din 3 lunie 1938. 


CAROL al II-lea, 


Prin graţia lui Dumnezeu şi voinţa naţională, Rege 
al României, , 

La toți de fafă si viitori, sănătate : 

Asupra Raportului Preşedintelui Consiliului de Miniştri şi 
Miniştrilor Noştri Secretari de Stat la Departamentele Cultelor 
şi Artelor, Finanţelor şi Justiţiei cu No. 13641 din 1938; 

Văzând Jurnalul Consiliului de Miniştri cu No. 1.052 din 
şedinţa dela 28 Martie 1938, precum şi avizul Consiliului Le- 
gislativ cu No. 60 din 19 Aprilie 1938; 

in baza art. 98 din Constituţie, 

Am decretat şi decretăm: 


Modificarea unor dispoziţiuni din Legea pentru încurajarea 
artelor plastice. 


Art. unic. — Art. 4 din Legea pentru încurajarea arte- 
lor plastice din 6 Martie 1937:), se modijică precum urmează: 

Se crează o Comisiune specială pentru calificarea picto- 
rilor bisericeşti autorizaţi şi a zugravilor autorizaţi. 

Comisiunea se compune din: 1. Un cleric, Delegat al 
Sfinței Patriarhii ; 2. O persoană cu preponderentă cultură ar- 
tistică bisericească; 3. Un tehnician în pictura bisericească ; 


4. Un Delegat al ministerului; 5. Un pictor, delegat al Socie-- 


tăţii Pictorilor şi Sculptorilor Români, şi 6. Un secretar, dintre 
funcţionarii Direcţiei Artelor din Minister. 

Această Comisiune lucrează sub preşedinţia Secretarului 
General al Ministerului Cultelor şi Artelor. 

Membrii Comisiunii se numesc de către Minister, pe un 
interval de 4 ani, prin Decizie Ministerială. 

Membrii Comisiunii care vor lipsi nemotivat dela 3 şe- 
dinţe consecutive, se consideră demisionaţi. 

Comisiunea va fi convocată de către Preşedinte oride- 
câteori va avea să se pronunţe asupra cererilor pictorilor, 
spre a li se da autorizare de pictori bisericeşti. Această auto- 
rizare se va da tuturor pictorilor care au absolvit Academia 
de Arte frumoase sau 0 şcoală străină echivalentă, sau supe- 
rioară acesteia, şi care fac dovada a îi restaurat sau pictat 
din nou interiorul, total sau parţial, al unui locaş de credinţă 
ortodoxă, greco-catolică sau romano-catolică. 

Această din urmă dovadă este lăsată cu totulla aprecie- 
rea artistică şi tehnică a Comisiunii. 

După ce avizele Comisiunii vor îi aprobate de Ministru, 
se va proceda la întocmirea tabloului de pictorii bisericeşti 
autorizaţi. 

Tabloul pictorilor bisericeşti autorizaţi se poate mări, în 
urma cererilor aprobate în modul stabilit în prezentul articol, 
oridecâteori un pictor, absolvent al unei Academii de arte 
îrumoase din ţară sau străinătate, sau un pictor licenţiat în 
teologie creştină sau în litere, sau un pictor fără absolvenţa 
Academiei de arte frumoase, dar cu .studii în specialitatea 
picturii, pot dovedi cunoştinţe temeinice în iconografie şi artă 
creştină, prin lucrări de tehnică murală şi icoane, de deose- 
bită importanţă artistică. 

Examinarea şi valoriticarea actelor de studii pe care le 
posedă pictorii, precum şi a lucrărilor pe care ei le prezintă, 
sunt lăsate la aprecierea Comisiei speciale de calificare. 

Pentru restaurările picturilor Monumentelor Istorice, se 
vor da autorizaţii speciale, şi numai acelor pictori care au 
făcut studii în această specialitate şi vor dovedi că au execu- 
tat în mod ireproşabil astfel de lucrări. 

Numai pictorii bisericeşti autorizaţi pot face lucrări inte- 
grale, parţiale, sau de restaurare a monumentelor de cult. 

Vechii zugravi autorizaţi şi care vor dovedi efectiv că au 
făcut lucrări de pictură bisericească, vor fi zugravi autorizaţi. 
Dovada valorii artistice şi tehnice a acestor lucrări este lăsată 
la libera apreciere a Comisiunii. 

Zugravii bisericeşti autorizaţi, au dreptul a executa lu- 
crări de pictură la bisericile din parohiile rurale până la va- 
loarea de 80.000 lei, optzeci mii lei; iar numai sub controlul 
şi răspunderea unui pictor bisericesc autorizat, delegat de 
Comisiune, au dreptul a executa lucrări la bisericile din Pa- 
rohiile rurale, până la orice sumă, şi la bisericile din Paro- 
hiile urbane, până la suma de lei 300.000, trei sute mii lei. 

Pentru lucrările de pictură bisericească ce depăşesc suma 
de 800.000, opt sute mii iei, Chiriarhiile sunt obligate a lua 


1) Promulgată cu |. D. R. Nr. 914 din 4 Martie 1937 şi 
publicată în M. O. Nr. 54 din 6 Martie 1937. 

dispoziţii să se institue” concursuri publice la care să poată 
concura mai mulţi pictori autorizaţi. 

Ministerul exercită prin Direcţia Artelor o supravegheră 
continuă şi un control general asupra atribuirii lucrărilor de 
pictură bisericească şi asupra modului lor de execuţie, numâi 
în cadrul art. 1, alin. b, din legea de organizare a Ministeru- 
lui Cultelor şi Artelor dela 10 Martie 1937. 

Pentru acoperirea cheltuelilor de deplasare şi transport 
ale Membrilor Comisiei spre a participa la lucrări, precum şi 
a delegaților Comisiei pentru controlul pictorilor bisericeşti, 
concursuri, anchete, etc., se institue o taxă de 2 lei Ja sută 
din valoarea lucrărilor de pictură bisericească executate în 
cuprinsul întregei ţări. 

Pictorii şi zugravii sunt obligaţi ca la orice lucrare de 
pictură bisericească să depună la Banca Naţională a Româ- 
niei, din plăţile primite, pe numele şi la dispoziţia Ministerului 
Cultelor şi Artelor, cota de 2 la sută din costul lucrării con- 
tractate, în scopul arătat mai sus. 

Aceste, sume se vor contabiliza la fondul special denu- 
mit: „2 la sută pentru calificarea pictorilor bisericeşti“. Su- 
mele rezultate se vor cheliui, pe bază de ordonanţe emise în 
virtutea unui credit extraordinar, acoperit de veniturile produse 
de această taxă. Acoperirea acestor ordonanţe se va face prin 
emisiune de cecuri, de către Ministerul Cultelor şi Artelor, 
asupra Băncii Naţionale a României, care va remite în baza 
acestora, sumele respective. 

Angajările de cheltueli din acest fond se vor face pe 
bază de aprobări speciale date de Ministrul Cultelor şi Arte- 
lor, sau de Secretarul General, delegat. 

Operaţiuniie făcute asupra acestui fond vor forma un ca- 
pital separat în contul de gestiune al. Ministerului Cultelor şi 
Artelor. Ă 

Chiriarhiile sunt obligate a comunica Ministerului, pentru 
evidenţa şi supravegherea mişcării artistice din ţară, adjude- 
cările lucrărilor de pictură bisericească din cuprinsul Eparhiei 
respective. 

Acest îond va îi majorat printr'o taxă fixă ce se va per- 
cepe la eliberarea autorizaţiilor şi anume: 1.000, una mie lei 
pentru pictorii bisericeşti şi 500, cinci sute lei pentru zugravii 
bisericeşti. 

Dat în Bucureşti, la 28 Mai 1938. 

CAROL 


Preşedintele Cons. de Miniştri, Ministrul Cultelor şi Artelor, 
"Nicolae Colan 
Episcop al Clujului, Vadului 


şi Feleacului 


Miron 
Patriarhul României 


Ministrul Finanţelor, 
Mircea Cancicov 


Ministrul Justiţiei, 
Victor lamandi 
Nr, 2.040. 


Oradea, 5 Septemvrie 1938. 





Concurs la postul de cantor 
din Sânlazar 


Pentru complenirea postului de cantor din parohia 
Sânlazar, protopopiatul Marghita, jud. Bihor, se pu- 
blică. concurs pe ziua de 25 Septemvrie 1938. 

Retribuţiuni : 

1. 8 jugăre cad. pământ arător. 

2. 6 drepturi de păşunat. 

3. Stolele îndatinate. 

Reflectanţii la acest post să-şi înainteze cererea 
însoţită de diploma de cantor, certificat de moralitate 
şi de botez la adresa: oficiul parohial român-unit din 
Sânlazar, poşta Mişca, până în ziua de 25 Sept. a. c,, 
iar în una din Duminecile şi sărbătorile de 25 Sept,, 

2, 9 ori 16 Oct. a. c. să fie personal la serviciile 
divine. Cantorul ales va avea să instrueze elevii şca- 
lari şi tineretul la cântările bisericeşti. 


Sânlazar, la 3 Septemvrie 1938. 
Paul Silaghi 


preoi 








PARTEA NEOFICIALĂ 
Pe ae n: 


Preotul şi „Straja Ţării“ 


»Straja Ţării azi ne cheamă . . . « 


e începutul cântecului în sunetele melodioase a 
cărui Straja Ţării îşi chiamă străjerii, 

lar titlul articolului e titlul cărţii pe care Mini- 
sterul Educaţiei Naţionale o premiază ca să se scrie, 
ca un indemn şi o chemare: »Preotul şi Straja Ţării.« 

Îndemn şi chemare . . . Cui? şi la ce? Indemn, 
cui ? Nouă preoților, Chemare la ce? La ceea ce 
avem chemare, prin punerea mâinilor, ce ne-a dat 
misiunea ce este a noasiră, ce ne va petrece ca şi 
umbra : de a fi ceea ce trebue să fim: sarea pămân- 
tului, cetate deasupra muntelui stând, lumina lumii. 

Ori după cum sarea trebue păstrată nestricată, 
pentru binele pământului; cum cetatea nu se poate 
ascunde deasupra muntelui stând; mai puţin lumina 
se va pune sub obroc, ci în sieşnic şi pe masă ca 
să lumineze tuturor celor din casă. 

Ştiţi îraţii mei, preoţi ai Domnului celui Preaînalt, 
ştiţi mai bine decât mine — că cuvintele ce le scriu 
aici nu sunt cuvintele mele, ci ale celui ce are cuvin: 
tele vieţii veşnice. Care a spus că vouă vă e dat 
a cunoaşte tainele împărăției cerurilor şi care vă tri: 
mite pe voi, cum a îost trimis El de Tatăl, că lumina 
voasiră să lumineze aşa în fața oamenilor, ca văzând 
japtele voastre cele bune să preamărească pe Tatăl 
vostru cel din ceruri, 


Când acesta e rostul şi 'justificarea cinstei ce ni 
se dă ca să predicăm Evanghelia tuturor, învăţându-i 
să păstreze toate câte ni le-a spus El nouă, — cine 
ar îndrăzni să scadă în putinţa răspunderii ce va 
da-o în faţa Celui ce ne va cere în primul rând nouă 
seama, — dacă nu va grăbi chiar nechemat a îi gata 
la datoria unei noui ocasiuri de a predica cuvâutul 
lui Dumnezeu ? 

Cui ? Acelora p: cari Cristos i-a iubit mai mult. 
Obosit, trudit, i-a ținut de răi pe apostolii, cari-l cru- 
țau, nelăsând mamele să-i aducă pruncii să-i binecu- 
vinteze : »Lăsaţi pruncii să vină la mine, că unora ca 
acestora este împărăţia cerurilor.« | 

Noi suntem locțiitorii lui Cristos pe acest pă- 
mânt; noi suntem vistiernicii darurilor sale; prin mi- 
nisterul nostru se revarsă asupra pământuluiui, uscat 
de patimi, al sufletelor — roua răcoritoare, apa dătă- 


toare de viaţă rodului, pentru mântuirea lumii, care 
se depărtează de Cristos, de multe ori, şi pentrucă 
nu ne găseşte pe noi la postul misiunei încredințate 
nouă, 

»Anima naturaliter cristiana«, Lumea se vrea în- 
stinctiv creştină. Sufletul se sbate în dogoarea pati: 
milor ca peştele pe uscat şi nu se simte acasă, decât 
în.apele harului. Dar pe acesta noi trebue să-l facem 
să-l cunoască, să-l dorească, să-l guste ca să simtă 
dulceaţa jugului lui Cristos şi uşurătatea sarcinei lui 
ajutată de harul lui. Lumea se vrea creştină! Vai ei, 
dar mai ales vai nouă dacă se vrea împotriva noastră. 
Lumea orbecă în noroiul păcatelor şi în umbra morţii 
tot mai adânc şi se pierde tot mai iremediabil, dacă 
noi prin sufletul şi purtarea noastră, nu-i aprindem 
lumina lui Cristos ca să lumineze tuturor. Şi dacă 
n'am crede că trebue să fim gata întotdeuna la da- 
toria de a ne face tuturora toate ca să-i câştigăm lui 
Cristos, — care mai e rostul ministerului, al cinstei şi 
prestanţei noastre între creştiini ? 

Straja Ţării azi ne cheamă: Să nu ne învârtoşăm 
inima ascultând chemarea ei; neuitându-ne mai ales 
chemarea şi misiunea ce ni s'a dat de două mii de 
ani şi se va da tuturor şi numai nouă, preoților, până 
la sfârşitul veacurilor: de a învăţa pe toţi să păstreze, 
în suflete şi fapte învăţătura lui Cristos. 

Căci nouă ne e dat a cunoaşte tainele împără- 
ției cerurilor. 

Augustin Cosma 

— "+ Cardinalul Patricie losif Hayes. In 
4 Sept. a. c. a trecut la cele vecinice, în vârstă de 
71 de ani, Cardinalul Patricie Iosif Hayes, arhiepi- 
scopul din New Jork. 

Odihnească în pace! 

— + Adolf Vorbuchner. Sâmbătă, în 11 Sept. 
a. c. a trecut în lumea drepţilor, întrun sanator din 
Viena, unde mersese cu puţine zile înainte să-și caute 
de sănătate, episcopul latin de Alba.lulia, P. S. Sa 











Adolt Vorbuchner. Avea abia 47 de ani şi făcuse 


numai cu câteva sâptămâni mai înainte jurâmântul în 
faţa M. S. Regelui, în urma demisionării P. S. Sale 
episcopului Mojlath din scaunul episcopesc. Rămăşiţele 
pământeşti se vor transporta la Alba lulia pentru 
înhumare. 

Od'haească în pace! 

Uraganul roşu 


de Nicolae Belina-Podgaetsky 


O carte care conţine jumătate din peripeţiile pro 
tagonistului autor din ţara cu regimul minciunii. Le-a 
trăit şi le-a văzut cu ochii, dar din nenoricire nu sunt 
numai a unei persoane ci sunt a unui neam întreg, 
peste care s'a abătut puhoiul cutropitor al necuratului 
ca un uragan, strivind tot ceea ce este drept. Autorul 
după cum în repetate rânduri declară, cu o naivă şi 
sârguincioasă încredere ș'a angajat în slujba minciunii 
alături de colegii săi, şi apoi pe de lături, ca să scape. 

Cartea întreagă se deosebeşte nespus de mult de 
feluritele descrieri ale »raiului« bolşevic, prin faptul 
că nu e o simplă povestire a celor văzute sau arâă- 
tate, nu este darea de seamă a unui observator, cio 
adevărată descoperire a celui ce cuprins de duhul 
însuflețirii pentru comunism, a jucat un rol de înfo- 
cat propagandist, cu vorba şi cu scrisul 'gazetăresc, a 
nutrit nădejdi şi a pornit mişcări, a trăit mizeria şi 
s'a făcut părtaş de minciună şi înşelăciune până s'a 
convins de contrar şi şi-a mântuit vieaţa lui şi pe 
cea a familiei lui. 

Povestirea atrăgătoare, pentru că simplă şi fără 
înflorituri artificiale, prezentată în traducere italiană 
de Daniele d'Addona şi răspândită de revista L'lllu- 
strazione Vaticana, ar avea menirea, după gândul 
autorului însuşi, Podgaetsky, să arate sbuciumările 
unui suflet mânat adesea de triste valuri pe căi para- 
doxale până la întoarcerea sa la catolicism şi la o 
vieaţă normală, Eroul nostru în Franţa se face co- 
munist, iar în Rusia sovietică se întoarce la catolicism. 

Tânăr, voinic, abia ieşit din şcoala de ofiţeri în 
garda imperială, îşi face datoria cu mult îndemn, lup- 
tând pe fronturile din Balcani, departe de ţara mamă 
care acasă pregătea ruşinea dela Brest-Litovsk, în 
urma căreia ajunge vagabond, fîlâmând şi consumat 
de frig, de ploi şi de foame, fără de adăpost, pe stră- 
zile Parisului, printre alţii cari, la fel, se socotesc în- 
dreptăţiţi la mai mult decât le hărăzi soarta pentru 
munca distrugătoare din războiu. 

Găseşte în sfârşit un rost de traiu printre 
valurile altora şi angajaţii la munca de refacere a re- 
giunilor devastate de bătăliile dintre Franţa şi Ger- 
mania. Aici găseşte soţia de vieală, o nemţoaică. În 
urmă revine pe pământul francez, împărtăşeşte de 
aproape revendicările clasei franceze de jos cu un 
duh comun al confraţilor din Rusia îndepărtată. Cu- 
moaşte de aproape cuiburile comuniste din Franța, 
precum şi nepriceperea celor ce le conduc, dar crede 
că în Rusia lucrurile merg mai bine. 

In toamnă înaintată a anului 1926 răspunde ape- 
iului rusesc să-şi cheltuiască energiile pentru fericirea 
poporului rus, In 21 lan. 1927 pune piciorul pe pă- 
mânt rusesc cu deplină încredere în fericirea ceii 
poate da poporului comunismul, -dar aci începe cruda 


Po N N O a i 


realitate. Nimic din ceea ce aştepta nu află. Scumpete, 
miserie, murdărie pe tot locul, pe când agenţii G.P.U. 
se îmbuibă. Acelaş lucru pe tot locul până la Moscova, 
de aici la frontiera polonă unde-şi trăise copilăria. 
Autorul nu dă numele unor localităţi, pentru a feri, 
spune, pe acei de acolo de serioase neplăceri, de 
vreme ce a avut, în urmă, din belşug concursul lor 
pentru a fugi. De dragul să ştie odată poporul fericit, 
se împacă şi cu pierderea frumoasei lor proprietăţi. 
La conacul de odinioară găseşte instalaţiile organiza- 
ției conduse de lăpădătura satului. Cea mai gravă de- 
cepţie însă o are când nu este admis membru în or- 
ganizaţie, nu i-se recunoaşte calitatea de comunist 
avută în Franţa, sau mai bine, nu are valoare pentru 
Rusia, ori care ar îi priceperea şi ucenicia lui în ma- 
terie, şi asta numai pentru că e de viţă mai de seamă, 
bogătaş de origine, deşi azi nu mai are nimic, 

In calitate de gazetar face parte de nenumărate 
ori din misiunea oficială la sate, în campania de co- 
lectivizare, care a reuşit atât de prost, ori mai bine, 
de loc, şi a avut atâția mucenici săteni, pânâ cândel, 
gazetar, trebuia să scrie, la ordinul şefului redactor, 
»entuziasmul« cu care sătenii îmbrăţişează acţiunea 
şi marele succes al regimului. S'a pretat la asta greşit 
socotind că acest rău va îi odată recompensat de. 
aceea bunâstare urmârită — de el cu bunăcredinţă — 
Țăranii sunt despoiaţi de recolta lor, cartofii sunt 
adunaţi îâră nici o îngrijire şi alegere, duşi în pivni- 
țele Moscovei, pentru ca apoi să fie din nou scoşi cu 
camioanele noaptea pentru că au putrezit, rămânând 
în schimb foamea pe tot locul. Cine se opune este 
deportat în Siberia cu familie cu tot. Convoaie întregi 
pleacă ajutaţi doar de căluşeii lor, peniru că restul 
li se ia, iar în popasurile lor, cu lacrimi în ochi, ru- 
găciuni către Domnul şi blestem pentru asupritori, 
zic adio unei luni în care au trăit cândva vremuri 
bune, caută să-şi plaseze cel puţin copilaşii, încredin- 
țându-i persoanelor binevoitoare, căci ei merg în pă- 
mântul peirii, însoţiţi de teroare şi credinţa în Dum- 
nezeu pe care nu o poate desrădăcina nimeni din 
inimile lor. În campania aceasta, procedura diabolică 
pune în joc ori ce sentimente. Copiii cei mici (Capitol 
XXXIII) sunt ademeniţi cu promisiuni şi recompense 
numai să mintă şi să tradeze pe părinţii lor, să spună 
unde au ascuns grâul şi alte produse agricole. Când 
îşi vede trădarea, ţăranul se aruncă mai întâiu asupra 
fiului său, apoi asupra agentului, dar revolverul întră 
în acţiune şi cade la pământ ţăranul (pag. 169). Ne- 
vestele sunt constrânse, amenințate cu moartea, să 
spioneze pe bărbaţii lor, frate pe frate, iar. dacă ar 
declina aceasta însărcinare, este ameninţat cu masa- 
crarea întregii familii, în ochii lui, capul de. familie, 
fiind cel din urmă. | 

Pentru închidere de biserică Podgaetsky primeşte 
ordin dela redacţie să facă un lung discurs în aduna- 
rea de seara a muncitorilor şi să propună apoi rezo: 
luția care va îi votată cu unanimitate: închiderea bi- 
sericii cutare. Absența muncitorilor de la adunare: 
licenţiarea dela lucru. Prezenţa este plătită ca munca 
de peste zi. Deci se prezintă în număr mare, conver- 
sând între sine, de vremece oratorii se perindă la 
tribună, spunând fiecare ce vrea, Programul începe 
târziu, anume în loc de 8, începe la 10 seara. Pod- 
gaetsky singur vorbeşte până după miezul nopţii, căci 
totul aşa este întocmit ca somnul şi oboseala să facă 
votarea unanimă a rezoluţiei din partea puţinilor ră- 
maşi prezenţi. Cine ar îndrăzni de altfel să voteze 
contra rezoluţiei propuse ? În ziua următoare urmează 
execuţia : închiderea bisericii din Minks. Fotografi şi 
riporteri să prindă la faţa locului entuziasmul. Nu 
merge însă căci femeile, nevestele muncitorilor, se 
opun, nu vreau să cunoască deciziunea votată de 
bărbaţii lor. Atunci pun în joc altă armă diabolică. 


Merg agenţii GPU din casă în casă cu lista de sub- 


scriere şi votare într'o mână şi cu revolverul într'alta. 
Ori votezi, ori pleci în Siberia sau într'alt centru de 
stingere a vieţii, Aşa se pleacă capetele! Cu decizia 
în mână se face închiderea bisericii: îiotogratul în- 
dreaptă obiectivul numai spre cei doi ce înlocuesc 
crucea cu steagul roşu, căci altfel ar trebui să îoto- 
grafieze mulţimea îngenunchiată care se roagă plân- 
- gând la aceasta tristă ceremonie de înmormântare. 
Entusiasm bolşevic! Podgaetsky aci simte mai mult 
lupta dintre adevăr şi minciună, Scrie, dar nu poate 
trece cu vederea mulţimea aceasta îngenunchiată în 
rugăciune, o semnalează şi pe aceasta cât de pe 
scurt. Tiparniţele scot însă cu totul altceva. Nu peste 
mult e scos şi el dela redacţie. 

De aci încolo vieaţa e tot mai grea. Urmăriri, 
perchiziții în miez de noapte, noroc că din vreme a 
ținut să ardă unele lucruri care ar îi putut îi bun 
pretext de arestare şi deportare. Spaima celor doi 
copilaşi şi a nevestei, turburaţi în somnul de noapte 
de perchiziţie, în mijlocul fărădelegilor rugăciunea fer- 
binte, întăresc hotărirea de mântuire a sufletului şi-a 
trupului. Dar cum? Căci după ce ai întrat odată nu 
mai e chip să ieşi. La o vânătoare scrutează frontiera 
dinspre Polonia pentru trecerea clandestină. Nu se poate 
cu familia, e prea riscant. Alta soluţie. Divorţează, cu 
uşurinţa de acolo, trăind caindestin ca mai înainte; 
nevasta optează pentru cetăţenia originală germană, 
cere pasaport din Germania. Chestiunea durează mult, 
zilele sunt grele, urmărit şi spionat mereu, dar Pod: 
gaetsky este bun luptător, înfruntă greul. Întrebat 
pentru ce admite ca copiii lui comunişti să fie duşi în 
țară burgheză, ştie să răspundă prin întrebări indi- 
recte, că ei nu-şi dau seamă că Germania este azi 
(era aunci) țara cea mai promițătoare din punct de ve- 
dere al comunismului ? 

Paştile şi în acel an, 1932, bieţii oameni le-au 
făcut cum le-au putut, în casele lor, retraşi sau mer- 
gând pe căi laterale până cine ştie unde, însoţiţi de 
evlavie şi de suferințe dacă nu de belşug. In 6 Mai 
1932 Podgaetsky se desparte de nevastă, care pleacă 
cu copilaşii cu trenul în toată regula, urmând ca el! 
să evadeze clandestin din »raiul bolsevic«. Peripeţii, 
poate mai mari, pentru că şi mai primejdioase, dar 
cărora autorul le-a rezervat un alt volum. Acesta îl 
ispreveşte aci adăugând, de încheiere, un gând de com- 
paraţie între trecutul îngrozitor trâit în U. R. S.S. 
şase ani de zile plini de suferințe, care sunt şi azi ale 
unui popor bun şi blând, şi între fericirea prezentă, 
când trăieşte o vieaţă de om: nevasta, aproape, coasă, 
ce doi copii,în camera cealaltă, învaţă lecţiile date de 


profesorii institutului catolic, la care umblă, în Buxelles. 
G. Ss. 


Cum luptă Americanii 
împotriva pornografiei? 


Mgr, F. Noll, episcop de Fort Wayne arală cu sa- 
tisfacţie succesul cruciatei sale împotriva literaturei de 
scandal şi pornograiie. in fruntea cruciatei e Reuniunea 
femeilor catolice, Ajutată de şcoli, de autorităţii, ba 
chiar şi de unele organizaţi protestante, această Re- 
uniune a izbutit în câteva luni să înlăture din chioş- 
curi şi librării toate revistele şi broşurile scandaloase. 

Tinerimea catolică a lansat apeluri şi a cules 
sumedenie de iscălituri dela toţii oamenii de bine că 
nu vor cumpăra nimic dela chioșcurile şi librăriile 
cari ţin reviste şi cărți scandaloase şi pornografe. 

Urmarea ? 

In două luni, toate aceste cărţi şi reviste au fost 
înapoiate editorilor cu observaţia de a le retrage cu 
totul din comerţ, fiind împotriva bunelor moravuri. 

Mâna în mână cu Reuniunea femeilor au mers: 
părinţii, profesorii, ziariştii, autorităţile. S'au asociat 
la această cruciată chiar şi bisericiile protestante, cu 
toate deosebirile prăpăstioase ce există între prote- 
stanţi şi catolici, 

Fireşte, la început, era o mare piedică lipsa unui 
criteriu de moralitate general admisă. 

Pentru a înlătura şi acest neajuns, Reuniunea 
amintită a luat ca bază normele stabilite de Legiunea 
decenţei (Legion of decency). 

lată aceste norme: 

1% Trebue trecute pe lista neagră cărţile şi revi- 
stele care preamăresc crimele ; 

2% acelea care au ca scop excitarea instinctului sexual; 

30 cele ce conţin ilustraţii ce jignesc bunele moravuri; 

4” cele ce aduc dări de seamă” despre împrejurări 
de viaţă imorale; 

5% cele ce au înserate de caracter imoral, 

Pe această listă neagră numai în eparhia de Fort 
Wayne s'au trecut 50 de publicaţii şi de periodice. 
Această listă, fireşte, nu se publică, pentru nu fi pri- 
lej de curiositaie păcătoasă, 

Se institue apoi pe tot cuprinsul eparhiei comi- 
tete de supraveghere locale. Aceste comitete n'au de 
scop numai oprirea literaturei imunde şi scandaloase, 
ci şi promovarea literaturei sănătoase: patriotică şi 
religioasă catolică. 

Ce ne-ar împiedica să facem şi noi la fel? 

Sărbătoarea Adormirii Maicii 
Domnului la Zălau şi Drăgești 


Participă mii de pelerini. 1. P. S. S. Dr. Valeriu Traian 
Frențiu, Episcopul diecezan, prezidează pelerinajul 


In atmosfera înăbuşitoare de păgânism mental, ce 
apasă stăruitor asupra-ne, nu e pe drept a trece cu 
vedere pe cei ce revindecă drepturile lui Dumnezeu 
şi ale Bisericii, sub o formă sau alta: acţiune sau 
rugăciune. Ostaşii Domnului, indiferent de sabia ce o 


poartă, trebuiesc învederaţi ca strălucirea exemplului . 


lor să întărească pe cei slabi. Dumnezeu vrea să 
aibă folos de fiecare din îliii săi. Biserica Mamă le 
cere spirijinul şi roadele îmbelşugate vor arăta de 
bunăseamă pomul veritabil creştin. 

Dacă n'ar fi numai exemplul de manifestare vie 
a credinţii, fără să mai vorbim de daruile spirituale 
şi fizice ce se obțin cu aceste ocazii, pelerinajele încă 
şi-ar avea însemnătatea deosebită în vieaţa activă a 
bisericii. 

Assumpta este Maria in coelo, gaudent angeli, 
gaudete, ., Sărbătorile Preacuratei verijică pe deplin 
la noi acel »gaudete.« O mărturisesc aceasta: voioşia 
cu care se pleacă la mănăstiri în îndepărtări mari, 
cântecele mariane ce nu obosesc şi murmurul rugă- 
ciunilor fierbinţi. Da, fiii Preacuratei se bucură cân- 
tându-l bunătatea. Faceţi tot ce vă spune, a zis Ma- 
ria la nunta din Cana. Acelea şi cuvinte ni leadresează 
din nou. In nesiguranța timpurilor prezente protec- 
iunea Ei nu se poate preţui. Increderea în ajutorul 
Zi s'a simţit până sus. Insuşi Arhiereul nostru, în 
gestul căruia găsim o veche dragoste faţă de Regina 
Cerului, a ţinut s'o cinstească, prezidând pelerinajul 
dala Zălau. 

Mulțimea mare din împrejurimi şi îndepârtări era 
adunată aci încă din preziua Sărbătorii. Inaltul Arhie- 
reu a coborit dela Stâna-de-Vale, însoţit fiind de: Rvs. 
canonic Dr. A. Tâutu şi Rus. Vasile Barbu, directorul 
Cancelariei episcopeşti. În drum spre Zălau, ia gra- 
niţa judeţeană este întâmpinat de d-l preiect al jude- 
ţului Sălaj, Colonel Gheorghe Petrescu, care-i urează 
bun sosit în numele bunilor sălăjeni, zeloşi în cre- 
dinţă şi mândri de trecutul lor. Răspunde Inaltul Ar- 
hiereu, tălmăcind bucuria ce o simte oridecâteori îi 
este prilejuit să se coboare în mijlocul credincioşilor 
din Sălaj. Apelează la un binevoitor concurs din par- 
tea şefului judeţului pentru a pune în cinstea cuvenită 
primatul spiritual. Inaltul Păstor ia apoi loc în maşină 
alături de d-l prefect, continuându-şi drumul cu câteva 
opriri: la Cizer, Bănişor, Ban, Crasna şi Vârşolţ — 
interesându-se deaproape de câteva biserici ce aş- 
teaptă consacrarea. Ajuns la Zălau, în faţa unei porţi 
triumiale, este saiutat de d-l primar al oraşului, Brân- 
zeu. Bisericanii, în frunte cu protopopul local Aurel 
Ghilea, îl întâmpină în îaţa bisericii, predându-l spre 

sărutare Evanghelia şi Sf. Cruce. Inaltul Păstor trece 
prin mulţimea înşiruită de o parte şi de alta, împăr- 
tăşind tuturor înalta-l binecuvântare. Incepe îndată 
Paraclisul, urmat apoi de rugăciuni de seară, făcute 
sub conducerea păr. Liviu Trutaşiu, parohul II al lo- 
cului. ÎInfrăţirea creştină în rugăciuni evoacă timpuri 
de început ale creştinismului, Intreaga noapte de Du- 
minecă spre Luni rugăciunile şi cântările mariane în 
cinstea Preacuratei n'au încetat. 

In zori de zi a marei Sărbători preoțimea era la 
datorie, mărturisind şi împărtăşind pe cei veniţi pentru 
pocăință şi ajutor. Momentul culminant îl constitue, 
fără îndoială, Liturghia pontificală solemnă de peleri- 
naj, celebrată de |. P. S. Sa Episcopul diecezan, în- 
conjurat de un impresionant sobor de preoţi, Litur- 
ghie, plină de haruri în cadrul căreia a avut loc ce- 
remonia hirotonirii alor doi diaconi: Mihai Carţiş şi 
Gheorghe Sabău, şi împărtăşirea unui nesfârşit număr 
de credincioşi. Cuvântul, pentru marea Sărbătoare, îl 
are |, P. S. Sa, care într'o vibrantă cuvâniare insistă 
asupra celei dintâi şi mai mari porunci, asupra po- 
runcii iubirii lui Dumnezeu şi a aproapelui. Corul 
mixt al bisericii, condus de d-l Albu, a înălțat şi de 
data aceasta fastul Sărbătorii. După prânz, în mijlocul 
mulțimii ce părăsea colinele locului de pelerinaj, Inal- 
tul Păstor, împărtăşind cordiala şi părinţeasca sa bu- 
năvoință celor de faţă, se îndreaptă din nou spre locul 
de reşedinţă, Stâna-de. Vale. Pelerinajul dela Zălau a 
fost cu adevârat un triumi al Mariei! 


* 


Paralel, la Drăgeşti (Bihor), în o altă extremă a 
Eparhiei, cinstirea Preacuratei n'a rămas mai prejos. 


A condus Rus. Augustin Maghiar, canonic, delegat al 
|. P. S. Sale. (il) 











CRONICI 


—  Tinereţele creştinismului. Cine atribue 
creştinismului o înmutabilitate pur externă, zice teo- 
logul Martin Deutinger (1864), nu cunoaşte nici firea . 
omenească, nici adevărul istoriei, nici economia Pro- 
niei Cereşti care în nesfărşita ei bogăţie dă fiecărui 
timp ceeace îi trebueşte. Răscumpărarea nu e mai 
puţin bogată şi inepuizabilă caşi creaţia. Cine cerce- 
tează creaţia lui Dumnezeu, cu atât va afla mai multe 
lucruri noui. Descoperirile fizicienelor și invențiile 
chimiştilor aduc mereu la iveală noui puteri ascunse. 
Dar oare prin aceea că ei cunosc tot mai bine legile 
naturii desființează-le ? Dacă creştinismul s'ar putea 
epuiza în conţinut şi adâncime, n'ar mai îi operă 
dumnezească. Tocmai faptul că el e inepuizabil îi dă 
trăinicie şi vitalitate. Dacă conţinutul creştinismului 
s'ar putea epuiza, atunci ar putea veni o vreme care 
l-ar depăşi şi i-ar declara învăţăturite perimate, cân- 
tând noui doctrine mai potrivite nevoilor vremii. Dar 
tocmai aceasta e înalta vrednicie a adevărului creşti- 
nismului că el rămâne totdeauna nou şi mereu de- 
schide noui adâncimi, noui cunoştinţe, noui minuni. (/9) 

— + Cardinalul Camil Laurenti, În dimineaţa 
zilei de 6 Sept. a. c. s'a stius, aproape pe neaşteptate, 
în Roma, Cardinalul Camil Laurenti. Născut în 20 
Noemvrie 1861, lângă Roma, după îrumoase studii, 
filosofice şi teologice tu hirotonit preot, şi i se încedinţă o 
catedră de filosofie la institutul Propaganda Fide, unde, 
prin ştiinţa şi evlavia sa adâncă, a cucerit simpatia şi 
admiraţia studenţilor săi. În 1908 îu numit Subsecre- 
tar iar în 1910 Secretar al S. Congregaţii de Propa- 
ganda Fide, slujbă pe care a ţinut-o aproape 11 ani, 
până când, în Consistorul din 12 lunie 1921, Papa 
Benedict XV, apreciindu-i meritele netăgăduite, l-a înălţat 
'la demnitatea de cardinal. Prefectul S. Congregaţii a 
Ordinelor religioase mai întâi, iar din 1928 al S. Con- 
gregaţiei a Ritusilor, a deţinut acest Dicasteriu în una 
din cele mai active perioade ale S. Scaun. În nume- 
roasele canonizări şi beatificări din 1930, 1933—34, 
25 şi 1927, defunctul Cardinal, în calitatea sa de Pro- 
curator al Canonizărilor, îşi văzu răsplătită munca 
pe care o destăşura cu atâta abnegare. În mijlocul 
atâtor preocupări în fruntea celor două împortante 
Dicasterii romane, îşi găsea vreme şi pentru alte 
opere de apostolat, mai ales prin cuvântul său lumi- 
nat şi prin umilinţa şi caritatea, cari i-au cucerit stima 
şi afecțiunea tuturora. Era preşedintele Academiei 
Pontificale Romane a S. Toma de Aquino. 

Aibă parte cu drepții! 

— Y Sora Sabina Minişan. In zorile zilei de 
28 August a. c,, într'o modestă chiliuță, străjuită de 
monumentalul turn al catedralei noastre, s'a săvârşit 
din viaţă o mucenică, o apostolă, o fecioară, Sora Sa- 
bina Minişan, profesă din ordinul III al S. Francis, 
Nascută în 17 Iunie 1896, în Sânnicolaul Mare dintr'o 
familie onorabilă de învăţător român, după absolvirea 
şcoalei normale, ajunge succesiv învăţătoare în jud. 
Alba, la Ghioroc, Lugoj, Galaţi, Beiuş, şi Oradea. După 
Facultate apoi, ajunge protesoară de ştiinţe naturale. 
Titluri dobândite prin mari şi grele jertie pentru o 
tânără orfană, Ultima oară a funcţionat ca institutoare 
la şcoala de aplicaţie de fete, de pe lângă Şcoala Nor- 
mală Unită din Oradea, unde, mai ales, au putut să-i 
admire, cei cari o cunoşteau, darul ei mare de lumi- 
nătoare de minţi şi de inimi pe care l-a avut. Setea 
mare de suilete, ce a mistuit-o toată viața, şi pentru 
cari a râbdat cu atâta eroism suferinţele boalei ce o 
chinuia de câţiva ani, afăcut-o să vadă şi să înţeleagă 
ca nimeni primejdia în care se aiîlă tinerele fete dela 
țară, cari vin la oraş ca să-şi găsească pâinea şi-şi 
găsesc adese otrava şi moartea sufletului. Cu slabele- 
puteri a întripat din nou Patronatul servitoarelor »$. 
Maria din Nazaret,<« înfiinţat cu câţiva ani înainte de 
regretata Ds. Lucreția Frențiu, Patronat, care s'a dove- 
dit atât de necesar, cu toate că încă nici azi nu este înțe- 
les şi sprijinit după trebuinţă. Acestor tinere le-a fost 
Sora Sabina înger călăuzitor şi mângăietor. Cu ele şi-a 
împărțit bucăţica de pâine, hainele şi banii, rămânând 
de multeori flămâdă şi rău îmbrăcată numai ca să le 
sature şi să le imbrace pe ele. Caritatea ei mare nu 
o ştiu decât acei lipsiţi şi năpăstuiţi ai sorții pe cari 
îi cerceta în după mesele de iarnă, prin cele mahalale 

îndepărtate ale oraşului, ducându-le ajutoare. Câte 
suflete nu-şi datorează ei întoarcerea lor la Dumnezeu! 
Revista »Micul Misionar« o are pe Sora Sabina drept 
coîntemeitoare. De aceea s'a spus cu dreptul despre 
dânsa: Luminătoare de minţi şi sutlete în şcoală, oc- 
rotitoarea tinerelor fărance în oraş, păşit-a pe drumut 
binelui jertiindu-se, îndemnând iresistibil inimile la 
virtute şi chemându-le mereu spre Isus.« 

Odihnească în pace! 

— Exerciţiile spirituale ale Clerului. In zi- 
lele de 23—27 August şi 30 August—3 Septemvrie 
au avut loc în Seminarul diecezan sfintele exerciţii 
spirituale ale Ven. Cler eparhial. În cele două serii 
s'au perindat toţi preoţii diecezani, ca să ia nou 
avânt şi noui puteri la munca grea ce-i aşteaptă 
în via Domnului, Exerciţiile au fost conduse de P. C, 
Sa Păr. lon Gârleanu O. F. M. Conv. 

— Pastorala din Fulda. Episcopatul German 
întrunit în conferință la Fulda, lângă mormântul S$. 
Bonifaciu, 16—19 August a. c., a dat o pastorală co- 
lectivă, care s'a cetit în toate bisericile din Germania, 
Duminecă în 28 August. Numărul credincioşilor veniţi 
să asculte cuvântul luminat al vrednicilor Păstori a 
fost extraordinar. Ziarele catolice şi multe necatolice 
chiar, din Germania şi din alte ţări au reprodus textul 
întreg al Scrisorii pastorale, remarcând cum acest 
document spulberă pretinsele păreri că în sânul Epi-. 
scopatului ar fi neînțelegeri. Asta ar îi bine să o ştie 
şi să-o înţeleagă şi anumită presă dela noi, 


Soc. an. »STÂNA DE VALE« Oradea 


CONVOCARE 


Domnii acţionari ai Soc. An. »Stâna de Vale« 
prin aceasta sunt convocați la Adunarea Generală 
extraordinară, care se va ţinea în Oradea, Piaţa 
Unirii No. 3., în ziua de 1 Octomvrie 1938. ora 18 
(6 p. m.) cu următoarea 





ordine de zi: 


1. Deschiderea şi constituirea Adunării Generale 
extraordinare. 
2. Alegerea unui membru în Comitetul de Cenzori. 
3. Eventuale propuneri. 
Consiliul de Administraţie. 


Soc. An. »VALTRA« Oradea 





CONVOCARE 


Domnii acţionari ai Soc. An. »Valtra« prin 
aceasta sunt convocați la Adunarea Generală extra- 
ordinară, care se va ţinea în Oradea, Piaţa Unirii No. 
3,, în ziua de 1 Octomvrie 1938, ora 17 (5 p. m.) cu 
următoarea 

ordine de zi: 


1. Deschiderea şi constituirea Adunării Generale 
extraordinare. 
2, Alegerea unui membru în Comitetul de Cenzori, 


3. Eventuale propuneri, 
Consiliul de Administraţie: 

